Document ID: 32008R1257

NEUVOSTON ASETUS (EY) N:o 1257/2008,
annettu 4 päivänä joulukuuta 2008,
eräiden kalakantojen ja kalakantaryhmien Mustallamerellä sovellettavien kalastusmahdollisuuksien ja niihin liittyvien edellytysten vahvistamisesta vuodeksi 2008 annetun asetuksen (EY) N:o 1579/2007 muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002 (1) ja erityisesti sen 20 artiklan,
ottaa huomioon TACien ja kiintiöiden vuosittaiseen hallinnoimiseen liittyvien lisäedellytysten käyttöönottamisesta 6 päivänä toukokuuta 1996 annetun neuvoston asetuksen (EY) N:o 847/96 (2) ja erityisesti sen 2 artiklan,
ottaa huomioon komission ehdotuksen,
sekä katsoo seuraavaa:
(1)
Asetuksessa (EY) N:o 1579/2007 (3) vahvistetaan eräiden kalakantojen ja kalakantaryhmien Mustallamerellä sovellettavat kalastusmahdollisuudet ja niihin liittyvät edellytykset vuodeksi 2008.
(2)
Vaikka asetuksessa (EY) N:o 1579/2007 säädetään, ettei asetuksen (EY) N:o 847/96 3 artiklaa sovelleta piikkikampelan kiintiöön Mustallamerellä vuonna 2008, mainitun artiklan soveltaminen olisi perusteltua piikkikampelakannan nykytilanteen vuoksi.
(3)
Asetusta (EY) N:o 1579/2007 olisi sen vuoksi muutettava.
(4)
Asian kiireellisyyden vuoksi ja ottaen huomioon, että kiintiövuosi 2008 päättyy pian, tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä.
(5)
Asian kiireellisyyden vuoksi Euroopan unionista tehtyyn sopimukseen ja Euroopan yhteisöjen perustamissopimuksiin liitetyn, kansallisten kansanedustuslaitosten asemasta Euroopan unionissa tehdyn pöytäkirjan I kohdan 3 alakohdassa mainittuun kuuden viikon määräaikaan on myös myönnettävä poikkeus,
ON ANTANUT TÄMÄN ASETUKSEN:
1 artikla
Asetuksen (EY) N:o 1579/2007 muuttaminen
Korvataan asetuksen (EY) N:o 1579/2007 liitteessä I olevassa piikkikampelaa koskevassa kohdassa ilmaisu ”Asetuksen (EY) N:o 847/96 3 artiklaa ei sovelleta” ilmaisulla ”Sovelletaan asetuksen (EY) N:o 847/96 3 artiklaa”.
2 artikla
Voimaantulo
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 4 päivänä joulukuuta 2008.

Labels: 20
6